Датум: 01.05.2023

**ПОВИК БР. 0843-4**

 **ЗА ИЗБОР ИСТРАЖУВАЧ ЗА ПОДГОТОВКА НА АНАЛИЗА**

„ИНТЕГРИРАН ПРИСТАП КОН УНАПРЕДУВАЊЕ НА УСЛОВИТЕ ЗА НЕФОРМАЛНИТЕ СОБИРАЧИ НА ОТПАД ОД ПАКУВАЊЕ“

Асоцијација Иницијатива за социјална промена – ИнСоК Скопје објавува повик за прибирање понуди за ангажирање на Истражувач за подготовка на анализа на тема: “Интегриран пристап кон унапредување на условите за неформалните собирачи на отпад од пакување“.

Повикот се објавува во рамки на проектот – : “Интегриран пристап кон унапредување на условите за неформалните собирачи на отпад од пакување“, финансиран од страна на Министерството за екологија и просторно планирање на Република Северна Македонија. објавен на веб страната на Асоциација Иницијатива за социјална промена ИнСоК. [www.insoc.org.mk](http://www.insoc.org.mk)

Рокот за доставување на понудите е 08.05.2024. Предвиден буџет за набавката е бруто 60.000 МКД

ИНФОРМАЦИИ

1.1 Договорен орган

Договорен орган е Асоцијација Инцијатива за социјални промени- ИнСоК-Скопје, со седиште на ул. Миладин Поповиќ бр.4/1А, 1020 Скопје, телефон: 02/ 61-42-690, електронска адреса: insoc@insoc.org.mk, интернет страна [www.insoc.org.mk](http://www.insoc.org.mk). Со моментално седиште на Ул, Живко Бараковски бр 15, 1230, Гостивар

Лицa за контакт: Надир Реџепи

1.2 Предмет на повикот за прибирање на понуди

Предмет на ангажманот е подготовка на Анализа на тема: “Интегриран пристап кон унапредување на условите за неформалните собирачи на отпад од пакување“.

Истражувачот има за задача да подготви анализа врз основа на 500 прашалници пополнети од анкета спроведена на терен од страна на Анкетар кој не е предмет на овој повик на понуда, информации од претходни истражувања, статии и други документи разговори со лица кои собираат отпад од пакување во Република Северна Македонија. Истражувачот ги има следниве обврски:

- Анализа на податоци и објавување на истражување: податоците ќе се анализираат врз основа на мапирањето и анализата на потреби.

- Толкување на спецификациите на истражувањето и развој на работен план кој ги задоволува барањата.

- Следење на етички кодекс и заштита на сите доверливи информации во текот на спроведување на проектот и по завршување на проектот.

Истражувачот за извршените обврски ќе биде платен вкупно 60.000 МКД бруто по завршувањето на задачите од договорот.

Персоналниот данок ќе го исплати Нарачателот на работата Здружение Иницијатива за социјална промена ИнСоК, Скопје.

1.3. Истражувачот е должен да испорача Извештај во драфт а по добиените коментари од страна на проектниот тим да ја подготви финалната верзија и достави до Асоцијацијата Иницијатива за социјална промена ИнСоК.

1.4. Избор на Истражувачот: Изборот на Истражувачот ќе се изврши на 09.05.2024.

1.5. Со избраниот Истражувач ќе биде потпишан договор на дело.

1.6 Рок на испорака и исплата

Активоста треба да заврши најдоцна 15.09.2024 година, а исплата же се изврши по добивање на финалата рата од проектот финасиран од Министертвото за екологија и просторнопланирање.